Odense Adresse-Contoirs Efterretninger, 1792-04-13
J hver Bondebye, hvor ingen Kirke er, anskaffe samtlige Lodseiere efter Amtmandens Bestemmelse og dens Størrelse 2 a 4 ligesaadanne Brandhager, som forvares paa et beqvemt Sted i Byen. Ved enhver Bondegaard, saavelsom ved hvert Huus, en Degneboelig og Skole, anskaffer Eieren en mindre Brandhage, foruden de i Huset værende Træspande, Kar og Stiger, men en enkelt eller afsides liggende Gaard, saavelsom en Kroe, en Mølle, en Lystgaard og Præstegaard, skal have 2 saadanne Brandhager. Hvor efter Egnens Omstændigheder og Beboernes Formue og Tilstand endnu skal udfordres, og kunne tilveiebringes een eller flere Slangesprøytermed tilhørende Vandkar og Læderspande i hvert stort Sogn, eller og et vist Antal Haandsprøyter i hver Bye, haver Amtmanden derom at indkomme med nærmere Forestilling til Vort General=Land=Oeconomie- og Commerce=Collegium, som derefter reglerer det fornødne. Og da allerede endeel Slangesprøyter ere anskaffede omkring i Landet ved de i Kiøbstædernes Brandcasse forhen forsikkrede Bygninger; saa kan Amtmanden, hvor han finder disse tilstrækkelige for eet eller flere Sogne, søge at tilveiebringe Forening imellem Sprøytens Eier og de øvrige Lodseiere om en billig Gotgiørelse for dens Brug i hele Sognet. Alle disse Brandredskaber anskaffes inden 6 Maaneder, men Sprøyterne inden 12 Maaneder, efter denne Forordnings Publication. 14. Enhver skal vedligeholde sine Brandredskaber saaledes, at de altid i paakommende Tilfælde kunne bruges, og hvis nogen Brøst findes, maa den strax istandsettes, under Straf af 12 s. til 1 Rdlr. efter Manglens Beskaffenhed. De maa ikke afhændes ved Kiøb eller Salg, men bestandig følge Stedet, under Straf af Tilbagelevering og Mulct af deres dobbelte Værdie baade for Kiøber og Sælger. 15. Amtmanden har det øverste Opsyn over Brandvæsenet, men ellers paaligger det Herredsfogderne eller Birkedommerne som Politiemestere, hver i sin Jurisdiction, nøie at holde over denne Forordnings Efterlevelse; og til den Ende have de og øverste Commando, Brandvæsenet naar Amtmanden ikke er tilstæde, og dem skulle alle ved forefaldende Jldebrand, Visitation, og deslige Leiligheder adlyde. 16. Amtmanden udnævner Sognefogden, eller hvoringen er, en anden god Mand i hver Bye til Brand foged, som skal have Opsyn og Commando over Brandvæsenet der i Byen, og til den Ende af Amtmanden gives en Jnstrux, som Herredsfogden eller Birkedommeren foreslaaer efter hvert Steds Beskaffenhed og Omstændigheder. Enkelte Gaarde staae under nærmeste Byes Brandføged. 17. For at paasee, at alt det efterkommes, som er ordnet i Henseende til Brandvæsenet, skulle Brandfogderne aarlig efter Paaske nøie visitere overalt, hver i sin Bye og de enkelte Gaarde, som derunder ere henlagte, og hvor Sprøyter findes, lade dem prøve. Hvor nogen Forseelse eller Mangel findes, tilholde de Vedkommende strax at afhielpe den, og desuden anmelde det forefundne for Herredsfogden eller Birkedommeren, som derefter inden Høsten selv vidnesfast visiterer overalt, og prøver Sprøyterne, samt derom giør Jndberetning til Amtmanden. Skulle Jurisdictionen være saa stor, at Herredsfogden eller Birkedommeren ikke selv overalt kan forrette dette Eftersyn, kan ham dertil et eller flere Steder udnævne tvende Mænd, som da have at forrette Eftersynet i det Distrikt, dem anvises, og derom giøre Herredsfogden eller Birkedommeren Forklaring. Amtmanden indberetter aarlig een Gang til Vort General=Land Oeconomie= og Commerce=Collegium i Almindelighed hvorledes alting ved disse Visitationer er forefunden. 18. Naar Herredsfogden eller Birkedommeren, eller de af ham dertil udmeldte Mænd, reise om til Visitation og Sprøyternes Probering, foranstalter Amtmanden overalt frie Befordring. (Fortsettelsen følger.)